Eurocopter AS 332 Super Puma

Το Eurocopter AS 332 Super Puma είναι ελικόπτερο γενικής χρήσης παντός καιρού προορισμένο για πολιτική και στρατιωτική χρήση, που αρχικά κατασκευαζόταν από την Aérospatiale. Αποτελεί μεγενθυμένη έκδοση με νέους κινητήρες του αρχικού Aérospatiale Puma το οποίο πέταξε πρώτη φορά στις 13 Σεπτεμβρίου 1978.

 Περιγραφή 
Το Super Puma είναι δικινητήριο, μονού στροφείου και μέσης μεταφορικής ικανότητας ελικόπτερο πολλαπλού ρόλου με μεγάλη ευελιξία και αξιοπιστία. Ο τύπος αποδείχθηκε ιδιαίτερα επιτυχημένος, έχοντας επιλεγεί από 37 στρατιωτικές δυνάμεις και περισσότερους από 1000 πολιτικούς χρήστες σε όλο τον κόσμο. Το Super Puma αποδείχθηκε εξαιρετικό για επιχειρήσεις στις εξέδρες πετρελαίου της Βόρειας Θάλασσας, μεταφέροντας προσωπικό και εξοπλισμό. Στην πολιτική του έκδοση το Super Puma μπορεί να μεταφέρει 18 περίπου επιβάτες. 

Στη στρατιωτική έκδοση του το ελικόπτερο μπορεί να διαμορφωθεί για μία ποικιλία ρόλων, όπως έρευνα και διάσωση, μεταφοράς προσωπικού, ειδικών επιχειρήσεων και ανθυποβρυχιακού πολέμου. Από το 1990 τα στρατιωτικά Super Puma φέρουν το όνομα Cougar.

 Εκδόσεις 
 AS 331 - Πρωτότυπο
 AS 332A - Πρωτότυπη πολιτική έκδοση
 AS 332B - Στρατιωτική έκδοση
 AS 332C - SAR έκδοση παραγωγής (Έρευνα και Διάσωση)
 AS 332F - Στρατιωτική έκδοση ανθυποβρυχιακού πόλεμου και πόλεμου επιφανείας
 AS 332L - Πολιτική έκδοση με αναβαθμισμένους κινητήρες και μεγαλύτερη καμπίνα (γνωστή και Super Tiger)
 AS 332M - Στρατιωτική έκδοση του AS 332L

 Χρήστες 
 Πολιτικοί Χρήστες 

 CHC Helicopter

 CHC Helicopter
 Cougar Helicopters

 Ισλανδική Ακτοφυλακή

 Malaysia Helicopter Services - Ναυλωμένα από την PETRONAS για τις επίχειρήσεις της
 Στρατιωτικοί Χρήστες 
 : AS-332M
 : AS-332C1
 : AS-332M

 : AS-332C
 : AS-332F
 : AS-332M
 : AS-332B και AS-332M
 : AS-332M

 : AS-332B
 : AS-332L

 Το Super Puma σε Ελληνική υπηρεσία 
Η Ελληνική Πολεμική Αεροπορία παρέλαβε τα πρώτα AS-332C-1 Super Puma τον Δεκέμβριο του 1999, οποία και εντάχθηκαν στην δύναμη της 358 Μοίρας Έρευνας & Διάσωσης «Φαέθων», με έδρα την 112 Πτέρυγα Μάχης στην αεροπορική βάση της Ελευσίνας. Το 2006, η Πολεμική Αεροπορία ίδρυσε την 384 Μοίρα Έρευνας & Διάσωσης "Puma" στην οποία και ενέταξε όλα τα ελικόπτερα Super Puma. Συνολικά σε υπηρεσία βρίσκονται 12 ελικόπτερα τα οποία χρησιμοποιούνται για αεροδιακομιδές, αποστολές έρευνας και διάσωσης και έρευνας και διάσωσης μάχης. Ο επιχειρησιακός εξοπλισμός αυτών περιλαμβάνει: αυτόματο πιλότο 4 αξόνων, υπολογιστή ναυτιλίας και διαχείρισης αποστολής τύπου NADIR Type1000, ραντάρ έρευνας και ναυτιλίας τύπου RBR1500-B, ραντάρ ναυτιλίας Doppler, πυργίσκο FLIR, μεγαφωνική εγκατάσταση, προβολέα έρευνας SPECTROLAB SX-16, 1 υδραυλικό και 1 ηλεκτρικό βαρούλκο διάσωσης (Hoist), εσωτερική διαμόρφωση 6 φορείων για αποστολές MEDEVAC, IFF και εξωτερικές δεξαμενές καυσίμου στις φωλέες του Σ/Π για επέκταση της αυτονομίας και της ακτίνας δράσης. Παράλληλα, ελικόπτερα Super Puma χρησιμοποιεί και το Πυροσβεστικό Σώμα (στην έκδοση L1) σε ρόλους μεταφοράς προσωπικού και εξωτερικού φορτίου και δασοπυρόσβεσης με χρήση εξωτερικού κάδου.

 Σχετικές Εξελίξεις 
 Aérospatiale Puma
 Eurocopter Cougar
 Eurocopter EC 725
 Eurocopter EC 225
 IAR 330
 Atlas Oryx

 Συγκρίσιμα Ελικόπτερα 

 Sikorsky S-92
 Mil Mi-8

 Εξωτερικοί σύνδεσμοι 

 Το Super Puma στην επίσημη ιστοσελίδα της Eurocopter
 Το Super Puma στην επίσημη ιστοσελίδα της Ελληνικής Πολεμικής Αεροπορίας
 Το Super Puma στο helis.com
 Το Super Puma στο combataircraft.com
 Το Super Puma στο airliners.net
 Φωτογραφίες του Super Puma στο airliners.net
 Το Super Puma στο aerospace-technology.com

Κατηγορία:Πολιτικά ελικόπτερα
Κατηγορία:Στρατιωτικά ελικόπτερα
Κατηγορία:Ελικόπτερα της Ελληνικής Πολεμικής Αεροπορίας
Κατηγορία:Ελικόπτερα γενικής χρήσης